15.7.2006 Den Europæiske Unions Tidende L 195/17 KOMMISSIONENS FORORDNING (EF) Nr. 1096/2006 af 14. juli 2006 om ændring af forordning (EF) nr. 796/2006 for så vidt angår listen over de medlemsstater, hvori opkøb af smør ved licitation er indledt for perioden indtil 31. august 2006 KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter (!), under henvisning til Kommissionens forordning (EF) nr. 796/2006 af 29. maj 2006 om suspension af opkøb af smør til 90 % af interventionsprisen og om indledning af opkøb ved licitation for den periode, der udløber den 31. august 2006 ?), særlig artikel 2, stk. 2, og ud fra følgende betragtninger: (1) — Forordning (EF) nr. 796/2006 har indledt opkøb af smør ved licitation for den periode, der udløber den 31. august 2006, jf. artikel 6, stk. 1, tredje afsnit, i forordning (EF) nr. 1255/1999. (2) — På grundlag af de seneste meddelelser fra Belgien, Tjek- kiet, Tyskland, Frankrig, Italien, Letland, Luxembourg, Nederlandene, Finland, Sverige og Det Forenede Konge- rige har Kommissionen konstateret, at markedsprisen for smør i to på hinanden følgende uger har været på mindst 92 % af interventionsprisen. Som følge heraf bør inter- ventionsopkøb ved licitation suspenderes i disse medlemsstater. Disse medlemsstater bør derfor fjernes fra listen i forordning (EF) nr. 796/2006. (3) — Forordning (EF) nr. 796/2006 bør ændres i overensstem- melse hermed — UDSTEDT FØLGENDE FORORDNING: Artikel 1 Artikel 2, stk. 1, i forordning (EF) nr. 796/2006 affattes således: »1. — Opkøb af smør ved licitation som omhandlet i artikel 6, stk. 1, tredje afsnit, i forordning (EF) nr. 1255/1999 indledes fra 15. juli til 31. august 2006 i følgende medlems- stater på betingelserne i afdeling 3a i forordning (EF) nr. 2771/1999: Estland, Spanien, Irland, Polen og Portugal«. Artikel 2 Denne forordning træder i kraft på dagen for offentliggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 14. juli 2006. (1) EFT L 160 af 26.6.1999, s. 48. Senest ændret ved forordning (EF) nr. 1913/2005 (EUT L 307 af 25.11.2005, s. 2). () EUT L 142 af 30.5.2006, s. 4. På Kommissionens vegne Jean-Luc DEMARTY Generaldirektør for landbrug og udvikling af landdistrikter